**Приложение № 12**

**към Условията за кандидатстване**

**ИНДИКАТИВЕН СПИСЪК НА ДОПУСТИМИТЕ РАЗХОДИ**

**ЗА ДЕЙНОСТ 2.5 - НАДВИШАВАНЕ НА ИЗИСКВАНИЯТА ЗА ХУМАННО ОТНОШЕНИЕ КЪМ ЖИВОТНИТЕ И ПОВИШАВАНЕ НА БИОСИГУРНОСТТА**

**I. Инвестиции за надвишаване изискванията за хуманно отношение към животните.**

1. Изграждане на допълнителни площи (дворове и закрити зимни градини за разходка) и осигуряване на достъп до тях, включително разполагане на системи за поене и подслон, които осигуряват защита от неблагоприятни климатични условия, диви птици и хищници.

2. Инвестиции, водещи до намаляване на гъстотата на отглежданите животни за изграждане/ремонт/реконструкция и оборудване\* на сградите и помещенията.

3. Инвестиции в системи за отглеждане, различни от клетъчните системи и свързаните с това дейности и разходи за оборудване\*, изграждане/ремонт/реконструкция на помещенията.

4. Инвестиции в транспортни средства – специализирани камиони, контейнери, транспортни колички, амбалаж и съоръжения за транспортиране на животните при кратки или продължителни пътувания, за осигуряване на повече площ при транспортиране.

5. Закупуване на преместваеми помещения, конструкции или съоръжения за отглеждане на животните.

\*Оборудване според избрания метод на отглеждане:

* Системи за събиране, съхранение, обработка и управление на оборски тор;
* Осигуряване на хоризонтално пространство за отглежданите видове и категории животни в помещение и двор; Волиерни системи при птици;
* Оборудване и апаратура, вкл. дигитални технологии (сензори и софтуер) за проследяване на здравния статус и поведение на животните, интегрирани с мобилни приложения;
* Създаване на специализирани зони/контейнери за съхранение на ронлив материал (постеля/настилка);
* Оборудване за въвеждане на изисквания за групово отглеждане при телета;
* Съоръжения/системи за вътрешно разпределение за отглеждане и осигуряване на свободно подово пространство на всяко животно - подвижни и фиксирани прегради за разделяне на групи (вътрешни ограждения);
* Съоръжения/системи за снасяне и /или събиране на яйца при птици;
* Съоръжения/системи за хранене и поене, в т.ч. системи за производство и контрол на качеството на храната; Оборудване за хранене на патици мюлари (напр. автоматизирани линии, бункери), които поддържат алтернативни, доброволни методи за угояване, като например свободен достъп до фураж с висока енергийна плътност;
* Система за поддържане на микроклимата в помещението, в т.ч. отопление и вентилация, ниво на запрашеност, температура и влажност на въздуха, поддържане на газовете в граници, безвредни за животните, подходящо естествено или изкуствено осветление, охладителна система, вкл. автоматичен контрол, топлообменници, енергийно ефективни решения за отопление, вентилация и охлаждане;
* системи за осветление с регулируем интензитет и LED технология за по-добро благосъстояние;
* закупуване на системи за автоматично управление на процесите в сградите и помещенията за отглеждане на животните;
* изграждане на специални водни площи/басейни/течащи канали с достъпна вода за осигуряване на възможност за изразяване на специфично за вида поведение;
* алармени системи за известяване на аварии при телета;
* софтуер за управление на стадото (регистрация на животни, репродуктивен статус, хранене, продуктивност);
* обогатена среда при свине – гумени настилки, дъвкалки, верижки и сламени зони за риене, в съответствие с изискванията за хуманно отношение;
* системи за опрасване с контролирано движение при свине;
* системи за отглеждане с обогатена среда, групово настаняване на свине майки и системи за прецизно хранене;
* групови боксове за бременни свине майки – съобразени с изискванията за намаляване периода на фиксираното отглеждане;
* оборудване и апаратура за проследяване на репродуктивния процес, вкл. за максимално ранно установяване на бременността.

**II. Инвестиции за повишаване на биосигурността в животновъдните обекти**

1. Инвестиции насочени към повишаване на биосигурността чрез:

* съоръжения/системи и оборудване за дезинфекция, дезинсекция, дератизация и девастация в животновъдните обекти;
* изграждане/ремонт/реконструкция на огради/ограждения или закупуване на преградни съоръжения, осигуряващи безопасността на обекта и здравното благополучие на животните, които не позволяват свободен достъп на хора и други животни;
* съоръжения/системи за контролиран достъп или други със сходно предназначение в животновъдния обект за хора, транспортни средства и животни;
* съоръжения/системи за съхранение, подаване и обработка на фураж за хранене на животните;
* съоръжения/системи за почистване, събиране, съхранение, обработка и управление на торовата маса и използвани обогатителни материали;
* изграждане/ремонт/реконструкция на допълнителни сгради, помещения, боксове за временно настаняване на животни, за лечебни и профилактични манипулации, за съхранение на вътрешен инвентар и дезинфекционни средства;
* съоръжения/системи за пречистване и дезинфекция на водата в животновъдните обекти;
* съоръжения/системи, осигуряващи защита и повишаване безопасността на местата за съхранение на фуражи и постеля/настилка от диви птици, гризачи и други, включително такива за дезинсекция и дератизация;
* оборудване и изграждане на места, свързани със съхранение на странични животински продукти и специфично рискови материали от едри и дребни преживни.